पणजीः आम आदमी पक्षान गोंय विधानसभा वेंचणुके उपरांत आपल्या नव्या प्रवासाची तयारी करता. ते खातीर सोमाराक पक्ष नेतृत्वात आपली गोंय कार्यकारिणी समिती बरखास्त केली. रोखडीच नवी समिती वेंचून काडटले अशी म्हायती तांणी दिल्या.
 पक्षाचे दिल्लीचे आमदार आनी गोंय प्रभारी आतिशी हांणी गोंय कार्यकारिच्या बरखास्तीची घोशणा केली. नवी राज्य कार्यकारिणी रोखडीच जाहीर करतले अशें तांणी सांगलें. गोंय विधानसभा वेंचणुकेंत आपान बरी कामगिरी करून बाणावली आनी वेळळी ह्या मतदारसंघांत जैत मेळयलां.
 पक्षाचो विस्तार करपा खातीर आमी राज्यांतल्यो सगळ्यो संघटनात्मक समिती बरखास्त केल्यात. बऱ्या आनी समविचारी लोकांक पक्षांत हाडपा खातीर एक नवी समिती स्थापन करतले अशें आतिशी हांणी सांगलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 